cyanic-selkie/wikianc huggingface dataset:
Alois Brunner
Nazismen
Etter at han i 1932 i Graz hadde tatt et tremåneders privat «Kriminalkurs», var han tidlig 1933 i to måneder «Bezirksstellenleiter» for et låneselskap i Hartberg. Deretter var han mellom mai og september 1933 forpakter i Hartberg av «Kaffeerestaurant Wien», som gikk så ettertrykkelig dårlig at han forspilte hele sin formue - arven etter faren.
I september 1933 reiste Brunner til Tyskland og meldte seg for den østerrikske legion. Han forble i den til juni 1938, og steg i gradene til SA-Obertruppführer i etterretningsavdelingen. Etter det såkalte Anschluss i 1938 vendte han tilbake til Østerrike, og var sommeren 1938 en kort tit «Außenstellenleiter» for bondesammenslutninger i Eisenstadt og Oberpullendorf ved Reichsnährstand i Eisenstadt. I løpet av året må han ha erkjent at SAs innflytelse svant hen på bekostning av SS, og meldte seg til frivillig tjeneste for SS.
Josef Loos
Loos ble europamester under ishockey-EM 1914 i Berlin med Bøhmen.
Alois Brunner
Annen verdenskrig
Først som medarbeider til Adolf Eichmann, så fra 1941 som leder av nevnte Zentralstelle, organiserte Brunner deportasjonen av Wiens jøder til ghettoer, og deretter til tilintetgjørelsesleirer i øst. Den 9. oktober 1942 meldte han at Wien var fritt for jøder (tysk: «judenfrei»). Det betød at 180,000 wienere av jødisk bakgrunn, var tvunget fra sine hjem eller allerede blitt sendt til sin sikre død.
Brunner var en av Adolf Eichmanns nærmeste medhjelpere, og anses å ha ansvaret for at tilsammen 128,500 mennesker ble deportert fra Østerrike, Hellas, Slovakia og Frankrike til nazistenes konsentrasjonsleirer.
Han var sjef for interneringsleiren i Drancy utenfor Paris, fra juni 1943 til august 1944; nesten 24,000 av jødene ble deportert fra Drancy.
Etter verdenskrigen
Den 13. september 1961 skulle Brunner hente ut en pakke på et postkontor i Damaskus. Før han hadde kommet seg ut av lokalet, detonerte bomben i pakken og drepte to postansatte. Selv mistet Brunner venstre øye. I juli 1980 mottok Brunner en ny brevbombe, som ved detonasjonen berøvet ham samtlige fingre på venstre hånd unntatt tommelen. Det er ikke klarlagt hvem som lå bak brevbombene, med mistanker er blitt rettet mot den israelske etterretningstjenesten Mossad og den franske terroristorganisasjonen La Main rouge.
Serge og Beate Klarsfeld lette etter Alois Brunner og fant han i Damaskus der han under navnet Georg Fischer arbeidet for Hafez al-Assad.
Heidi (bok)
Heidi (tysk Heidis Lehr- und Wanderjahre) er en barnebok fra 1880 av den sveitsiske forfatteren Johanna Spyri (1827–1901). Heidi blir fulgt videre i oppfølgeren Heidi får bruk for det hun har lært (Heidi kann brauchen was es gelernt hat, 1881); bøkene utgis ofte samlet.
Sufi Mohammad bin Alhazrat Hassan
På 1980-tallet deltok han aktivt organisasjonen Jamaat-e-Islami. I 1992 forlot han denne gruppen for å danne TNSM.
Heidi (bok)
Hovedpersonen Heidi er en foreldreløs pike som kommer for å leve sammen med bestefaren, en eksentrisk type som bor avsides i de sveitsiske alpene. Hun blir senere selskapspike for en svakelig pike fra en rik familie i Frankfurt. Den tyske tittelen Heidis Lehr- und Wanderjahre er en referanse til Goethes bøker Wilhelm Meisters Lehrjahre (1796) og Wilhelm Meisters Wanderjahre (1807/1821).
Handling
Heidi er fem år gammel når historien begynner; foreldrene hennes er døde og tante Dete kan ikke lenger ta vare på henne. Derfor blir hun satt bort til bestefaren, som bor alene i en hytte oppe i fjellet. Bestefaren er preget av at han i yngre år drakk og spilte, og av at sønnen hans, Tobias, døde som barn. Folket i landsbyen ser en sammenheng mellom alkoholbruken og dødsfallet; dette har bidratt til bestefarens bitterhet og isolasjon. Oppe i fjellet blir hun kjent med den litt eldre gjetergutten Peter; han er godhjertet, men er også sjalu på Heidis øvrige venner. Han beskrives som den mest realistiske og mangesidige av personene i boka.
Sufi Mohammad bin Alhazrat Hassan
Sufi Mohammad ble fengslet for å sende tusenvis av frivillige til Afghanistan for å bekjempe Nordalliansen og den amerikansk-ledede invasjonen i 2001. Han ble imidlertid løslatt i 2008 etter at han hadde vedtatt at han ikke skulle bruke vold mer.
Han er faren til svigerfaren til Maulana Fazlullah som overtok ledelsen av TNSM under mens Muhammed satt i fengsel.
Heidi (bok)
Handling
Året etter kommer Clara på besøk til Heidi i fjellene. Her blir hun frisk, og kan bevege seg uten rullestol. Dette foregår i den andre av bøkene, Heidi får bruk for hva hun har lært.
Tema
Et tema i bøkene er naturens helsebringende virkning, og hvordan natur- og bygdebarn er sunnere og friskere enn bybarn. Et beslektet tema er gleden over det enkle, landlige livet.
Boka kan beskrives som en dannelsesroman, med vekt på Heidis sjelelige utvikling. Flere peker også på Heidis rolle i de andre personenes positive utvikling. Heidi er medvirkende til at bestefaren kommer ut av sitt tungsinn og destruktive liv. Heidis opplevelser er også med på å belyse og drøfte de moralnormene og verdiene som flere av personene i boka representerer. Noen litteraturhistorikere beskriver dette som bokas didaktiske element.
Bøkenes etterliv
Bøkene er oversatt til mer enn 50 språk, og har sterkt preget bildet av Sveits i store deler av verden.
Den første norske oversettelsen var ved søstrene Emma og Augusta Hagerup, og utkom i 1882 og 1883. Blant flere andre oversettelser kan nevnes at Halldis Moren Vesaas oversatte til nynorsk i 1969, med tegninger av Tonje Strøm, og at Sverre Dahl oversatte til bokmål i 2015. Den første oversettelsen til engelsk kom i 1882.
I Maria Parrs bok Tonje Glimmerdal (2009) er det lagt inn flere tydelige referanser til Heidi, både når det gjelder tap av omsorgspersoner og naturens frigjørende kraft.
Bøkene er filmet 15-20 ganger, først i 1920, sist som 3D-animasjon i 2015. Blant filmene kan nevnes den tysk-sveitsisk-australske tv-serien Heidi (1978), en film i 2005 med Max von Sydow og en i 1937 med Shirley Temple. Etter at filmen fra 1937 ble filmet i Engadindalen, har dalen blitt forbundet med Heidi-bøkene.
I 2005 hadde musikalen Heidi urpremiere i Walenstadt.
Svenska Jazzriksförbundet
Svenska Jazzriksförbundet (stiftet 1948) er en svensk musikkpolitisk organisasjon, med det formål å spre jazzmusikk til det ganske land, og være et samlende og støttende organ for lokale jazzforeninger. Den ble opprettet fem år før det tilsvarende Norsk jazzforbund. Den praktiske koordinering av konserter og turneer har i den senere tid blitt delegert til det nyopprettede Svensk jazzforum.
Siden 1995 har prosjektet «Pulsslag», i samarbeid med Sveriges Radios P2 og Svenske Rikskonserter promotert sentrale utøvere i media, samt gjennom fem sentrale klubber i Umeå, Eskilstuna, Malmö, Stockholm og Västerås. «Musik Direkt» avholdes årlig for å kåre årets unge musikere, i samarbeid med Svenske Rikskonserter og regionale aktører.
Forbundet avholder den årlige «jazzriksdagen» med kåring av «Årets jazzkommun», utdeling av skulpturen «Basisten» til enkeltpersoner innen organisasjonen, utmerkelsen «Jazzkannan» til nyskapende utøvere, samt «Hedersprisen» til et svensk eller internasjonalt individ eller organisasjon for lang og tro tjeneste innen faget.
Forbundet har i 2005 over 100 lokale klubber tilsluttet, og er lokalisert i Stockholm, sammen med bl.a. Orkesterjournalen og Svenske Rikskonserter. Ledelsen har rundt 25 årsverk.
Winslow (Buckinghamshire)
Winslow er en markedsby i Buckinghamshire i England. Den har vokst i nyere tid, men har beholdt mye av sitt landlige preg.
Winslow Hall ligger i byen, og regnes av mange som en av de fineste bygninger i grevskapet. Man mener den ble designet av sir Christopher Wren omkring 1700, mot slutten av hans liv. Den er mindre enn flere andre herregårder i området, men har en utforming som skiller den fra mengden.
Sognekirken er viet til St. Laurentius.
Byen hadde tidligere en jernbanestasjon, Winslow stasjon, på den såkalte «Varsity Line» mellom Oxford og Cambridge. Sporet ligger der fortsatt, og det er et lokalt ønske om å få åpnet en linje som gjør det lettere å pendle til andre byer som Milton Keynes, Aylesbury og Oxford.
Revehundene som deltar i Whaddon Chase har tradisjonelt blitt samlet på torget i Winslow hver annen juledag. Dette er en stor fest i byen, som vanligvis trekker mer enn tusen deltagere. I 2003 ble det så mange at man måtte holde arrangementet foran Winslow Hall i stedet; den store folkemengden skyldte antagelig tildels at det gikk mot et forbud mot revejakt.
Historie
Winslow ble først nedtegnet i et kongelig charter i 792-793 hvor kong Offa av Mercia begunstiget Wineshauue til klosteret St Albans Abbey. Betydningen av Wineshauue er «Wines haug», nærmere bestemt gravhaug. Domesday Book i 1086 hadde byen opptegnet som Weneslai.
En torque (keltisk halsring) av kobber ble funnet her, og dessuten også en drikkekopp av sølv av sen romersk formgivning.
Bonaparte (konjakk)
Bonaparte er et konjakkmerke.
Merket eies av Arcus, og tappes på flaske her. Cognacen importeres fra det «norske» konjakkhuset Tiffon (familien Braastad), og lagres videre på store eikeliggere i Norge før den tappes på flaske.
Utvalg
Både VSOP og Royal 60 ans kom i kategorien «Hederlig omtale» ved The International Wine and Spirit Competition i 2003.
Oliver Ford Davies
Oliver Robert Ford Davies (født 12. august 1939) er en britisk skuespiller og forfatter.
Av filmer har han blant annet spilt i Johnny English, Blow dry, An Ideal Husband, Titanic Town,  Star Wars Episode I: Den skjulte trussel, Sense and Sensibility og Defence of the Realm.
Han har også vært med i flere forskjellige TV-serier som The Long Walk to Finchley, Midsomer Murders, Spooks, Foyle's War, MacGyver: Lost Treasure of Atlantis og Inspector Morse.
Zaduszniki
Zaduszniki er en landsby i Mielec fylke, det subkarpatiske voivodskap, Polen. Landsbyen hadde 260 innbyggere.
Evel Knievel
Robert Craig «Evel» Knievel jr. (født 17. oktober 1938 i Butte, Montana, død 30. november 2007) var en amerikansk motorsykkelstuntmann. Han er kanskje mest kjent for å utføre vågale hopp med motorsykkel, blant annet et hopp over fontenene ved Caesars Palace i Las Vegas i 1967 og det mislykkede forsøket på å hoppe over Snake River Canyon i en rakett i 1974.
Knievels storhetstid var primært første halvdel av 1970-tallet, da han ble verdenskjent for sine «busshopp». Det lengste busshoppet foretok han i 1975, da han hoppet over 14 Greyhound-busser. Tidligere samme år hadde han forsøkt å hoppe over 13 busser, noe som medførte et tre måneder langt sykehusopphold.
Knievel avsluttet sin stuntkarriere i mars 1981. Mot slutten av sitt liv hadde han alvorlige helseproblemer, direkte og indirekte forårsaket av de store skadene han pådro seg i mislykkede stunts.
I Butte holdes det årlig en festival for Evel Knievel.
Hallfred Vandrædaskald
Stridt sinn
Hallfreds far Ottar utvandret fra Hålogaland under Håkon den godes tid til Island. I henhold til Sagaen om Hallfred Vandrådeskald (Hallfreðar saga) viste Hallfred tidlig anlegg for skaldekunsten, men skaffet seg allerede i ungdommen, ikke ulikt Gunnlaug Ormstunge, bitre fiender for sitt heftige lynne og bitende ord.
Omkring 988 kom han til Norge og hos Håkon jarl på Lade i Trøndelag diktet han en dråpa til dennes ære. Etter et års tid dro han tilbake til Island, før han dro ut på ferder inntil han i 996 kom tilbake til Norge. Da var Håkon Jarl forlengst drept og Olav Tryggvason var blitt konge.
Det var kong Olav Tryggvason som ga hans tilnavn «Vandrædaskald», det vil si «Vanrådeskald». Grunnen var at Hallfred satte vanskelige betingelser for å bli kongens hirdmann. Odd Snorressons saga om Olav Tryggvason gir en noe annen begrunnelse for tilnavnet ved at han hadde stor motvilje til akseptere kristendommen.
Kvad i brytning
Hallfreds saga nevner Hallfreds vanskeligheter med å få lest sitt kvad for kongen, og tilnavnet kan ha være en betegnelse på skaldens uro og heftige temperament. Hallfred ble uansett konvertert til kristendommen av kongen og han ble en av de mest kjente hirdskaldene hans. I all hans senere høviske diktning unngår Hallfred poetiske omskrivninger med hedensk innhold, men viser en brytning mellom gammel og ny tro. Det er hardt å oppgi det som skaldekvadene er tuftet på og i sin mange lausavísur om kjærligheten vender han tilbake til kjenninger basert på de gamle guder.
Olavsdråpa
Etter å ha tilbrakt vinteren 997 hos Olav Tryggvason dro Hallfred til Sigvalde jarl og deretter til den svenske kongen Olof Skötkonung før han slo seg ned i Gøtaland for en tid hvor han også giftet seg. Da kong Olav Tryggvason stupte i slaget ved Svolder, i henhold til tradisjonen på grunn av Sigvalde jarls forræderi og foresaket av blant annet Olof Skötkonung, hadde Hallfred dratt tilbake til Island. Da han fikk høre om kongens død gremmet han seg stort inntil han satte seg ned og diktet en arvedråpa til Olav Tryggvasons ære, Olavsdråpa, som viser hans store beundring og aktelse for kongen, men kun fragmenter er bevart. Som vitne til kongens liv og ikke minst død kunne Fagrskinna referere til Hallfred som «den mann som elsket kongen så høyt at menn sa at etter kongens død ble han syk av sorg som ble hos ham til hans siste dager».
To ganger kaller han kongen for sin gudfar, og kvadet uttrykker på en høyst personlig måte hans sorg og aktelse, og samtidig at han mistet mange av sin nærmeste venner i slaget. I den siste del av kvadet forteller han at kongens lik ble aldri funnet, og at noen mente at det betyr at kongen fortsatt levde. Hallfred kommenterer ryktene ved at han skulle ønske at det var riktig, men at det nok var for fantastisk til å være sant. Avslutningsvis håper han at en vennlig Kristus må beholde den kloke kongens sjel i himmelen, noe som er en variant om evig liv og komme til den gode gud, og muligens være tilgjengelig i en framtidig strid når kongen igjen trengs.
Ulykkelig kjærlighet
En betydelig mengde kvad er blitt etterlatt som er tilegnet Hallfred, spesielt i Hallfreds saga og kongesagaene, men noen få mindre fragmenter er også sitert i Snorre Sturlassons lærebok i skaldekunsten, Skaldeskapermål (Skáldskaparmál). I sagaen om ham fortelles det om hans ulykkelige kjærlighet til Kolfinna, og det er sitert noen strofer om henne.
I sitt siste kvad skildrer han helvetesangst og frykt for sjelens frelse og angrer syndene sine. Dog kan det merkes at det Hallfred hovedsakelig anger er ikke sitt utenomekteskapelige forhold til elskerinnen Kolfinna, noe som var en stor synd i kirkens øyne, men at han hadde vært sleivkjeftet i diktningen. Kirkens syndbegrep stakk ikke dypt, og til tross for at Hallfred var kristen var han preget av tidlige tiders sed og skikk.
Sagaen om Hallfred er tilbakevendende til hans til-og-fra-kjærlighetsforhold til Kolfinna, som starter med hans uforklarlige unnvikelse til å gifte seg med henne og siden hans aggressive strid med hennes ektemann når han kommer tilbake fra Norge. Sagaforfatteren lar den døde kong Olav Tryggvason komme til Hallfred i drømmene hans og råder ham til å avstå fra blodhevn, og i den andre drømmen råder ham til å kvede for banemannen Eirik jarl. Det er altså Olav Tryggvason selv som løser den profesjonelle skaldens evige dilemma til tross for at kongen ikke hadde den samme mirakelvirkning som den andre norske misjonskongen, Olav den hellige. Dennes død på Stiklestad skulle siden overskygge Olav Tryggvasons død ved Svolder.
Pro Cycling Manager
Pro Cycling Manager (PCM) er et videospill av Cyanide hvor spilleren kontrollerer et profesjonelt sykkellag. Oppgaven er å trene syklistene og hente inn nye, samt ta kontroll over dem under selve løpene i 3D-grafikk. I tillegg må du holde orden på finansene og andre utenomsportslige ting. Det finnes også noen andre spillmoduser. Banesykling og Armada er to av dem.
Hver etappe kan enten spilles av deg eller simuleres. Velger du å spille etappen, vises rittet på skjermen. Du har kontroll over hver enkelt rytters innsats, hvordan de skal oppføre seg i feltet (gå i brudd, kjøre i front etc.), når de skal få mat, hvem som skal beskyttes, når de skal spurte og lignende.
Tiden mellom rittene er tiden der du tar for deg alt som har med laget å gjøre; kjøper utstyr, skaffer sponsorer, forhandler om kontrakter med rytterne og lignende.
Det er 81 lag med på spillet, og 180 forskjellige løp. Spilleren kan for eksempel styre lag som Astana, Lampre-Merida og Team Sky. Det fins også mange tilleggspakker som kan lastes ned fra Internett. Blant disse finnes det pakker med mange flere løpere, flere lag og flere løp, blant annet Rogaland GP og Ringerike Grand Prix.
Sesong 2006
50 lag og 1200 ryttere. 465 løp.
Sesong 2007
Delta i over 500 ritt. 61 profesjonelle sykkelteam og mange ryttere.
São Leopoldo
São Leopoldo er en kommune i delstaten Rio Grande do Sul i sørregionen av Brasil.
Seinäjoki lufthavn
Seinäjoki lufthavn er en flyplass i Ilmola utenfor byen Seinäjoki i Finland.
Destinasjoner
Flyplassen har ikke rutetrafikk.
Johs. Bergh
Johannes «Johs.» Bergh (født 3. oktober 1932 i Oslo, død 24. mai 2001) var en norsk jazzhistoriker, plateprodusent og journalist.
Bergh var formann i Norges eldste jazzklubb, Oslo Jazz Circle, leder i Norsk jazzforbund 1961–1963) og var mangeårig redaktør og journalist i Jazznytt. I 1981 etablerte han Norsk jazzarkiv som han ledet fram til 1991. Han var programsekretær i NRK 1976–1996, og var statsstipendiat fra 1996 for sin forskning innen jazzhistorie.
Domsprofet
Domsprofeter er en betegnelse som er brukt om de profeter som virket i Israel og Juda i tiden før bortførelsen (586 f.Kr.). De kalles domsprofeter på grunn av det store innslag av domsord i deres forkynnelse.
Johs. Bergh
Han var sønn av høyesterettsadvokat Johannes Bergh (1900–1956) og var bror til jazzmusiker Totti Bergh (1935–2012). Johs. Bergh var gift med jazzvokalisten Karin Krog. De har to barn Cathrine Bergh og Dot Elisabeth Bergh.
Domsprofet
De fremste domsprofeter i Israel var Amos, Hoseas og Mika og i Juda Jesaja og Jeremia. De forkynte ikke lenger som enkelte av sine forgjengere, uforbeholdent lykke og fremgang for sitt land og sitt folk, men på bakgrunn av sine anklager om sosial urett og frafall fra Israels Gud forkynte de straff over sitt eget folk.
Andre religioner
Betegnelsen blir i faglitteraturen også brukt om profeter i andre religioner, f.eks. Muhammad.
Fylkesvei 2264
Fylkesvei 2264 går mellom Gruva og Osmoen i Os.
Frem til 2019 hadde veien betegnelsen fylkesvei 751 (Hedmark).
Kjæsvannet
Kjæsvannet (nordsamisk: Keaisajávri eller Stuorrajávri) er en innsjø i kommunene Porsanger og Lebesby i Finnmark.
Josef Šroubek
Josef Šroubek (født 2. desember 1891, død 29. august 1964 i Praha) var en tsjekkoslovakisk ishockeyspiller som deltok i de olympiske leker 1920 i Antwerpen, 1924 i Chamonix, 1928 i St. Moritz.
Šroubek vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen bak Canada og USA. Tsjekkoslovakia spilte tre kamper i turneringen, i første kampen tapte de mot Canada med 0-15 og i neste kamp tapte de med 0-16 til USA. I kampen om bronsemedaljene beseiret de Sverige med 1-0. Ishockeyturneringen i Antwerpen var også det første verdensmesterskapet i ishockey.
Trondhjems Skiskyttere
Trondhjems Skiskyttere
Klubben:
Stiftet: 1. februar 1984
Leder: Stig Strand
Aktive medlm. 100+
Stadion:
Navn: Saupstad skistasion
Skiver: 30 stk.
Lysløype Ja, flere mil.
Annet Stort klubbhus. Tilknyttet løypenettet i Bymarka.
Trondhjems Skiskyttere er en skiskytterklubb fra Trondheim. Klubben er en av landets største og beste skiskytterklubber og har kommet på førsteplass på Norges Skiskytterforbund sin klubbkåring de siste årene. Klubben holder til på Saupstad skistadion sør for Trondheim sentrum.
Historie
I 1861 ble Trondhjems Skytterlag stiftet. På 1950- eller 60-tallet ble det dannet en skiskyttergruppe innenfor skytterlaget og da skiskytingen skulle organisere seg innen Norges Idrettsforbund, ble det besluttet å opprette en egen skiskyttergruppe. Trondhjems Skiskyttere ble dermed stiftet i 1. februar 1984.
Arrangement
Klubben var med å arrangere NM i skiskyting for senior i 1994 og Hovedlandsrennet for 14-15 åringer i 1999. 29. mars 2006 ble NM i skiskyting 2006 arrangert på Saupstad skistadion hvor kjente skiskyttere som blant andre Ole Einar Bjørndalen og Liv Grete Skjelbreid Poiree deltok.
Stadion
Trondhjems Skiskyttere har stadion på Saupstad skistadion omtrent 1 mil sør for Trondheim sentrum. Det er et moderne skiskytterstadion med 30 skiver. Stadionet er tilknyttet løypenettet i Bymarka og man har tilgang på mange mil med skiløyper. På kveldstid er det også et lysløypenett på flere mil som strekker seg forbi Granåsen og til Nilsbyen.
I 2005 ble det anlagt en 2,3 km lang rulleskiløype i forbindelse med skiskytterstadionet.
Utøvere
Flere gode skiskyttere har representert Trondhjems Skiskyttere. På midten av 1990-tallet gikk Halvard Hanevold for klubben og Emil Hegle Svendsen representerte klubben hele sin karriere. Ellers kan Stian Nåvik og Sveinung Hestad Strand med flere seire i Norgescupen og medaljer fra junior-NM nevnes.
Scottish Football League First Division
Irn-Bru Scottish Football League First Division Championship var den høyeste divisjonen i Scottish Football League og det nest høyeste nivået i skotsk fotball, etter Scottish Premier League frem til omleggelsen av seriesystemet sommeren 2013. Scottish Football League First Division ble følgelig erstattet av Scottish Championship.
Lagene spilte mot hverandre fire ganger, og seier gav tre poeng, mens uavgjort gav ett poeng til hver av lagene.
Klubbene i 2012–13 sesongen
Følgende klubber deltar i First Division i 2012-13 sesongen:
First Division managere
Følgende er managere i sesongen 2012–13 i Scottish First Division. Listen er kronologisk etter når de ble ansatt.
David Ekholm
David Ekholm (født 16. januar 1979 i Ekshärad) er en svensk tidligere skiskytter. Han la opp i 2010 i Holmenkollen. Han jobber nå som sportskommentator i TV4 Sverige.
Ekholm nådde sitt beste resultat til nå da han ble nr. 5 på 20 km normaldistanse i VM i Syd-Korea 2009. Hans samboer Helena Jonsson hadde tatt gull i samme mesterskap to dager tidligere.
Biografi
David Ekholm begynte med skiskyting i 1993. Fra 2002 har studenten fra Bore Biathlon vært med på det svenske laget. Hans trenere har vært Wolfgang Pichler og Leif Andersson. Sin internasjonale debut fikk han i juniorverdensmesterskapet i 1999 i Pokljuka. Han fikk ingen plassering i enkeltdistanser, men med det svenske laget tok han gull i stafetten. Det neste store resultatet fikk han i EM i Haute Maurienne, da han fikk en tiendeplass i stafett. Debuten i verdenscupen kom i Holmenkollen i 2002, da fikk han 75.-plass på sprinten.
I sesongen 2004/2005 vant han stafett med det svenske laget i verdenscupen i Oberhof. Men ved VM i skiskyting 2005 i Hochfilzen ble det bare en sjuendeplass. Året etter kunne Ekholm for første gang presentere seg med poeng i verdenscupen. Da fikk han en 28.-plass i sprinten. I Osrblie fikk han en 19.-plass, noe som var hans bestenotering inntil resultatet i VM i 2009.
Ved VM i skiskyting 2007 i Antholz ble han nr. 52 på normaldistanse, men fikk en sjuendeplass med stafettlaget.
Torbay
Torbay er en bydel og en enhetlig myndighet i Devon, sørvest i England. Området har navn etter en østvendt bukt i den vestlige enden av Lyme Bay, og ble en enhetlig myndighet 1. april 1998. Den styres av bystyret i Torbay og består av 62,87 km2 land, inkludert feriebyene Torquay, Paignton og Brixham, som ligger på østvendte mot Tor Bay, en del av Lyme Bay ved Den engelske kanal. Torbay er et populært turistmål med stedets sandstrender, milde klima og rekreasjons- og fritidsattraksjoner har gitt opphav til kallenavnet «den engelske rivieraen».
Gallatin kullkraftverk
Gallatin kullkraftverk er et kullkraftverk i Sumner County, delstaten Tennessee i USA. Anlegget har en installert produksjonskapasitet på 1254 MW, fordelt på 4 omtrent like store blokker / turbiner.
Anlegget ble påbegynt omkring 1956 og stod ferdig i 1959. Brenselkilden er kull. Operatør er selskapet Tennessee Valley Authority. Utslippene av CO2 i 2007 var totalt 6,8170 mill tonn.
Ole Thomsen
Ole Thomsen (født 28. november 1952 i Bergen) er en norsk jazzmusiker (gitar) og komponist, kjent fra en rekke utgivelser, og siden 1977 en allsidig og sentral musiker i Bergens jazz-, blues- og øvrige musikkmiljø.
Karriere
Den jazz-fusion-inspirerte Thomsen har medvirket i The Gambian/Norwegian Friendship Orchestra, gruppen Ny Bris med Olav Dale, Per Jørgensen, Frank Jakobsen, Kåre Garnes og Dag Arnesen) og Thomsens Loosebox med Ivar Kolve, Stein Inge Brækhus og Yngve Moe. Han ledet fra 1987 bandet Hot Cargo (med Stein Inge Brækhus trommer, Olav Dale saksofon, og Yngve Moe og Geir Rognø bass) til innspilling (1992), og ledet Ole Thomsen Group som bestod av Ingolv Haaland og Erik Håkon Halvorsen piano/synth, Stein Inge Brækhus (trommer), Asbjørn Sundal perkusjon og Torbjørn Hillersøy bass. . Bandet Hot Rats med Per Jørgensen, Sverre Henriksen, Kåre Sandvik og Karsten Olsen. Bandet Kick med Gunnar Bjelland, Yngve Moe, Olav Dale, Ole Hamre. Musiker på Alfred Jansons Valse Triste på Bergen International Festival 1991. Musiker på Wenche Myhre’s Sweet Charity i Bergen 1990. Opptredener live med Arild Nyquist i Bergen 1992 og 1993. Musiker på Åpnings-showet til den nye TV-kanalen TV2 i 1992. Musiker på Roots Music serien på NRK-TV i 1993. Ellers har Thomsen som er en allsidig musiker figurert på plate-utgivelser/konserter/TV-program/storband ol. Ole Amund Gjersvik, Wenche Gausdal kvintett, Dag Arnesen, Bergen Blues Band, Ove Thue, Kari Bremnes, Ole Paus, Mari Boine, Hans Inge Fagervik, Kvinner På Randen, Palle Mikkelborg, Terje Rypdal, Paquito D’Rivera, Martial Solal, Maria Schneider, Phil Woods, Knut Kristiansen, Bonnie Tyler, Jens Wendelboe, Hector Bingert, Dino Saluzzi, Frode Alnæs, Claudio Roditi, Nils Petter Molvær, Egil Eldøen, Torhild Sivertsen, Colin Hodgekinson, Erlend Skomsvoll, Diana Krall, Mathias Rüegg, Etta Cameron, Joe Henderson, Bobbo Romeno, Ole Koch Hansen, Gianluigi Roditi, Jan Magne Førde, The Core, Eric Smith, Gustavo Bergalli, Mathias Eick, Andy Sheppard, Tommy Kørberg, Arild Nyquist, Lill-Babs, Trond Viggo Torgersen, Julie Felix, Birgitte Grimstad, Alfred Janson, Jon Balke, Audun Kleive, Rune Larsen, Jan Gunnar Hoff, Arve Henriksen, Ståle Storløkken, Bjørn Thoroddsen, Kim Andre Rysstad, Vidar Busk, Paolo Vinnacia, Helge Jordal. Har blant andre spilt konserter med Bergen Filharmoniske Orkester, Bergen Big Band, Sjøforsvarets Musikk-korps. Turnert med Sissel Kyrkjebø, Bergen Blues Band, BB Lyngs Bluesband, Bluesunion med Pete York, Mel Thorpe, Bill Coleman og Hungry John.Spilt på Ole Paus' revy. Spilt på diverse teater-oppsetninger på Den Nationale Scene i Bergen og Sogn og Fjordane Teater. Turnert på mange produksjoner for Rikskonsertene. Har ellers turnert i Norge, Sverige, Danmark, Tyskland, Østerrike, Tsjekkia, England, Færøyene, Canada, USA, Italia, Makedonia, Svalbard.
Utgivelser og verk
<!-- LISTE SOM MÅ RYDDES OPP I Link til Youtube playlist: https://www.youtube.com/playlist?list=PLXKOx1HxzFTnFfQMwuKsKfWG8IZxOYYXm
Han er eldre bror til jazzgitarist og grafisk designer Kåre Thomsen.
Diskografi:
DESCENNIUM ( Bergen Jazzforums Jubileums LP )  BJAZZ L01 DAG ARNESEN : NY BRIS ODIN LP 02 NORSK JAZZFORBUNDS LP ( Samling av norsk jazz ) GODSPELL ( Dns ) STRESS LP 01 KNUT GRIBB TAR BERGENSTOGET ( Dns ) KG001 ANOTHER BLUES ( Bergen Blues Band ) EMI Harvest 8C 06237438 BLUES HIT ME  ( Bergen Blues Band)    EMI 8C 06237452 DR.LARSEN ( Dr.Larsen )   SONET SLP 1468 THE GAMBIAN NORWEGIAN FRIENDSHIP ORCHESTRA ODIN LP 06 TEKST OG MUSIKK OVE THUE ( Ove Thue )  STRESS LP 3 PRETTY BLUE ( The Boys in the Band ) HB LP 2 TIME FOR THE BLUES  ( The Boys in the Band )   HB CD 13 SNATCH IT BACK AND HOLD IT ( The Boys in the Band) 1998 HB CD 59 GYNT ( Knut Skodvin )  CD / MC 101 SALMER PÅ VEIEN HJEM ( Ole Paus, Mari Boine Persen, Kari Bremnes ) FX CD 105 ALL THE FUN IN THE WORLD ( Franklin )  CBS 4672922 A VOICE FROM THE PAST ( Ole Amund Gjersvik )  ACR CD 9001 APPASSIONATA CRIMINELLE ( Ole Amund Gjersvik )  ACR CD 9201 ALONE IN THE CROWD ( Ole Amund Gjersvik ) ACR CD 9303 AROUND THE FOUNTAIN ( Ole Amund Gjersvik)   ACR 9504 NATTJAZZ 20 ÅRS JUBILEUM 1992    GRAPPA GR CD 102 HOT CARGO ( Hot Cargo ) 1992   NOR CD 9206 NORSKE BILDER, SOUNDS & VISIONS OF NORWAY ( Released at the Olympic Games in Lillehammer 1994 )                              BREISTEIN MANNSKOR MC KVINNFOLK OG HØNS ( Sigurd Nesdal og Vokalis)  Vok 002 ERINDRING ( Kari Bremnes ) FXCD 156    2003 SALMER FOR GUD OG HVERMANN ( Kari Bremnes+Div. ) FXCD 264    2003 VARIGE SPOR Kirkelig Kulturverksted 25 år ) FXCD 219     1999 JEG KALLER DET VAKKER MUSIKK- HJEMMEVANT UTENFOR ( Ole Paus ) Universal 1994 EN DRÅPE I HAVET ( Hans Inge Fagervik) Kommuniké KCD 51 1995 FOX I BOKS  ( Fox)  1996 VOSSAJAZZ XX 1996   Vossa Jazz Records VJ 96 002-2   1996 FOREVER LIKE A CHILD ( Eivind Løberg)  ESR  Olg 519002 2  1996 ADVENTURES IN EUROPEAN NEW JAZZ AND IMPROVISED MUSIC ( Bergen Big Band with Mathias Rüegg ) Europe Jazz Oddysey  2003 NÆRHET ( Wenche Gausdal )   Taurus Records   2004 HARDANGER FIDDLE (Compilation/remix)  Norcd0456   2004 SEAGULL ( Bergen Big Band with Karin Krog & John Surman) Grappa 2005 MEDITATIONS ON COLTRANE  ( Bergen Big Band featuring The Core ) Grappa 2007 SOM DEN GYLDNE SOL FREMBRYTER ( Bergen Big Band ) Grappa 2008 THE BEST OF BERGEN BLUES BAND    ( Bergen Blues Band ) Bare Bra Musikk HRCD 2009 CRIME SCENE  ( Terje Rypdal ) ECM  2041      2010 ALEGRIA ( Wenche Gausdal ) Losen Records 116-2  2012 LATIN COLLECTION ( Ole Amund Gjersvik ) ACR CD 2013 ANOTHER SKY ( John Surman & Bergen Big Band) GRCD4459n@b, GRAPPA 2014 BLUES PÅ BLÅ RESEPT ( BBLyngs Bluesband ) BBLR 002 2015 KURIA SUITE (feat. Lars Storck) (Knut Kristiansen & Bergen Big band ) Grappa 2016 -->
Referanser
Bergen Musikk-konservatorium 4 år med pianoundervisning i tillegg til private timer. Hovedsakelig selvlært på gitar siden 1963. Men har hatt studier i New York med Tal Farlow 1995, Wayne Krantz 1995,1996,1997,2002, Ahmed Mansour 1996, Yves Broqui 1996. I London med Rod Freeman 1996.
Leonard Part 6
Leonard Part 6 er en filmkomedie fra 1987, regissert av Paul Weiland og med Bill Cosby i hovedrollen. Cosby var også med på å skrive manus.
Handling
Bill Cosby har rollen som «Leonard Parker», en tidligere CIA-agent som igjen blir rekruttert av CIA —, denne gang for å redde verden fra slemme vegetarianere som hjernevasker dyr slik at de tar livet av folk.
Kritikk
Da filmen ble lansert i 1987 sa Bill Cosby at han var så skuffet over den at han gikk offentlig ut og anbefalte folk ikke å sløse bort penger på å se den. Cosby la mesteparten av skylden for filmens problemer på Weiland, en mann han syntes var for ung og uerfaren, selv om Cosby selv var medskribent og produsent for filmen.
Filmen utgir seg for å være en oppfølger til forgjengere som ikke eksisterer. Den opptrer også på listen over filmer som blir ansett som de verste noensinne. Leonard Part 6 vant tre Golden Raspberry Awards under den åttende Razzie-utdelingen i 1988, og ble igjen nominert til en Razzie-pris i 2005 som «verste «komedie» i løpet av våre 25 første år». Få uker etter seremonien i 1988 mottok Cosby sine tre priser live på The Fox Late Show, men han ba om å få de tre prisene utført i 24 karat (100%) gull og italiensk marmor.
São Lourenço do Sul
São Lourenço do Sul er en kommune i delstaten Rio Grande do Sul i sørregionen av Brasil.
Tungegråedderkopp
Tungegråedderkopp (Haplodrassus moderatus) er en av edderkoppene i gruppen flatbukedderkopper (Gnaphosidae).
Kilevann
Kilevann (Kilevatn) er en innsjø som ligger sørvest i Skien kommune i Telemark. Innsjøen er en vesentlig del av Herrevassdraget og har utløp via Bolvikelva, som møter Gyteelva i Bamble kommune. Sammen danner de Herreelva som munner ut i Frierfjorden, ved Herre.
Tungegråedderkopp
Utseende
Tungegråedderkopp er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Kilevann
Kilevann er meromiktisk, det vil si at det nederste vannlaget er stillestående. I dette tilfellet består det stillestående laget av gammelt sjøvann, antakelig fra landhevinga etter siste istid for 8–9 000 år siden.
Andre meromiktiske innsjøer med gammelt sjøvann i Norge er Rørholtfjorden i Toke, Tronstadvatn, Salvatnet, Botnvatnet, Rørhopvatnet og Strandvatnet.
Tungegråedderkopp
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Tungegråedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Haber–Bosch-prosessen
Haber–Bosch-prosessen eller ammoniakkprosessen er en prosess innen kjemi som blir benyttet til industriell framstilling av ammoniakk ved at nitrogen og hydrogen blir ført sammen under høyt trykk. Prosessen er oppkalt etter de tyske kjemikerne Fritz Haber (1868–1934) og Carl Bosch (1874–1940).
Historie
Haber–Bosch-prosessen ble utviklet av den tyske kjemikeren Fritz Haber i 1908, og ble videreutviklet av en annen tysk kjemiker, Carl Bosch. De teoretiske prinsippene for trykk-syntetiseringen av ammoniakk ved hjelp av katalysator ble patentert i 1908. Selve metoden ble patentert gjennom BASF i 1910 og den første store ammoniakkfabrikken i Oppau ved Ludwigshafen i Tyskland startet opp i 1913. Haber ble tildelt Nobelprisen i kjemi i 1918 for «for [sin] syntetiske fremstilling av ammoniakk». I 1931 fikk Bosch også Nobelprisen i kjemi for hans «bidrag til kjemisk høytrykkmetoder».
Ved Det tekniske universitetet i Karlsruhe, hvor Fritz Haber fra 1904 startet utviklingen av metoden, står det i dag utstilt en synteseovn fra 1921. Ved BASFs hovedkvarter i Ludwigshafen står også en av de første synteseovnene fra 1913 utstilt. Ved Deutsches Chemie-Museum Merseburg finnes et komplett, rekonstruert ammoniakksynteseanlegg (1923) som skal vise historien knyttet til Leunawerke (1916). På grunn av oppfinnelsens virkningshistorie (dens bidrag til økt matproduksjon ved fremstilling av kunstgjødsel) blir den regnet som den viktigste i det 20. århundre.
Bakgrunn
Etter salpeterkrigen (1879-1884) fikk Chile kontroll over nitratmarkedet. Før første verdenskrig var Tyskland den største importøren av chilesalpeter. Ved krigsutbruddet i 1914 lå den tyske keiserlige flåte stasjonert utenfor kysten av Chile og stoppet utskipningene av natriumnitrat. 1. november 1914, i slaget ved Coronel, nedkjempet den tyske flåten en skvadron fra den britiske marine. Blokaden ble brutt i slaget ved Falklandsøyene den 8. desember 1914. Britene kunne da gjenoppta importen av chilesalpeter. Utestengelsen av Tyskland fra markedet for naturlige nitrater var med å akselerere den industrielle produksjon av syntetiske nitrater. Uten utviklingen av Haber-Boschmetoden har det blitt hevdet at Tyskland ville gått tom for ammunisjon og tapt krigen allerede i 1915.
Oppaueksplosjonen
Haber–Bosch-prosessen var bakgrunn for en av de største industriulykkene i Tyskland – Oppaueksplosjonen – der en silo som inneholdt ammoniumnitrat og ammoniumsulfat eksploderte 21. september 1921 med en kraft som tilsvarer omtrent 1–2 kilotonn med TNT. Eksplosjonen drepte 500–600 personer, skadet omtrent 2000 og etterlot 6500 mennesker hjemløse.
Ammoniakkmetoden i Norge
I Norge hadde Sam Eyde og Kristian Birkeland utviklet en egen måte å utvikle ammoniakk på (se Birkeland-Eyde-metoden), men den var langt mer energikrevende enn Haber-Bosch-prosessen. Norsk Hydro hadde gjennom sitt samarbeid med BASF opsjon på Haber-Bosch-metoden. I 1913 besluttet styret i Hydro å ikke akseptere tilbudet om overdragelse av ammoniakkmetoden fra BASF. Som en del av oppgjøret etter første verdenskrig hadde den franske stat sikret seg Haber-Bosch-prosessen og de ønsket et samarbeid med Norsk Hydro om industriell utnyttelse av prosessen. I 1920 takket Norsk Hydro igjen nei til Haber-prosessen, da de selv sammen med svenskene Helge Bäckström og Ivar Cederberg, forsøkte å utvikle en ny ammoniakkprosess med lavere trykk. Dette mislyktes og forsøksprosjektet ble lagt ned i 1924. I 1927 måtte Norsk Hydro også gå over til Haber-Bosch-prosessen og inngå et samarbeid med kjemigiganten IG Farben. I forbindelse med prosessomleggingen etablerte Norsk Hydros et nytt anlegg på Herøya i 1929 som i løpet av 1930-årene også startet å produserte fullgjødsel etter Oddaprosessen. I 2004 ble den gjødselproduserende delen av Norsk Hydro skilt ut som et eget selskap og børsnotert som Yara International ASA.
Prosessen
Selve Haber-Bosch-prosessen har endret seg lite gjennom årene. Kildene for hydrogenet har gjennomgått forandringer, men i det store og hele er det fremdeles de samme grunnleggende prinsippene som ligger til grunne for prosessen: få tak i rent hydrogen og nitrogen og la dem reagere ved høyt trykk, temperatur og ved hjelp av en katalysator.
Jakten på hydrogenet
Selv om den kjemiske reaksjonen er forholdsvis enkel, er det vanskelig å utvinne rent nitrogen og hydrogen. Moderne bedrifter bruker gjerne metan eller våtgass som grunnbasis for hydrogenutvinningen. Denne gassen er som regel uren og inneholder visse svovelforbindelser som må bort gjennom en prosess som kalles avsvovling. Avsvovlingen fungerer ved å la de svovelholdige molekyler reagerer med sink og danner sinksulfid, ZnS.
Etter at gassen er ren for svovelholdige molekyler, går den gjennom en primærreformer, der gassen blir tilført overhetet damp som reagerer med metanet eller våtgassen, og danner rent hydrogen:
Disse reaksjonene foregår på svært høy temperatur for å forhindre at karbonmonoksidet skal reagere med hydrogengass og produsere metan igjen i en eksoterm reaksjon. I tillegg er den originale reaksjonen med våtgass eller metan endoterm, så om vi øker temperaturen vil vi få dannet mer hydrogen, som er akkurat det vi vil.
Denne reaksjonen skjer først med høy temperatur, deretter lav temperatur, og når gassen går ut av konverteringsavsnittet har den en karbonmonoksidkonsentrasjon på bare 0,2 %.
Neste steg er fjerning av CO2. Dette gjøres gjerne ved vannrensing der Henrys lov (mengden av gass som kan løses i en væske er proporsjonal med gassens partialtrykk over væsken) blir utnyttet. Gassen blir komprimert opp til ca. 25 bar og passerer vann. Mye CO2 binder seg til vannet, og vi får vann som er rikt på kullsyre (teknisk sett Farris).
Selv om det meste av karbonforbindelsene er borte på dette stadiet, er det fremdeles rester som må fjernes, ettersom karbondioksid og karbonmonoksid forstyrrer katalysatoren som brukes senere i prosessen. Derfor går den inn i et siste stadium før selve syntesen, der den metaniseres, det vil si karbonoksidene omdannes til metan via en nikkelbasert katalysator som gjør at hydrogenet reagerer med karbonoksidene, og det dannes metan:
Nå er ammoniakksyntesegassen klar. Den inneholder omtrent 75 % hydrogen og 25 % nitrogen, pluss litt metan og argon. Den er fri for alle stoffer som vil forstyrre katalysatoren senere i ammoniakksyntesen.
Ammoniakksyntesen
Ammoniakksyntesen skjer ved ekstremt høyt trykk, og derfor må gassen komprimeres før den kommer inn i syntesekretsløpet. I tillegg vaskes gassen én siste gang med flytende ammoniakk for å fjerne rester av olje og vann som eventuelt har blitt med. Deretter føres gassen inn i en seperasjonstank, der syntesegassen blir tilført ammoniakkholdig gass som kommer fra reaksjonstankene. Gassen holder et ekstremt høyt trykk (omtrent 280-300 bar), og gassenes kokepunkter stiger. I tillegg er temperaturen inne i tanken forholdsvis lav (opp til 70 °C). Ammoniakk har lavest kokepunkt av alle stoffene i tanken, og kokepunktet stiger over den temperaturen som holdes der inne: ammoniakken kondenseres og ledes flytende ut i rør og passerer ny, fersk syntesegass. Til slutt dekomprimeres ammoniakken for å fjerne urenheter i væsken, før den føres bort som ferdig ammoniakk.
Den gassen som ikke kondenserer i separatortanken, føres videre inn i syntesereaktorene, der selve den kjemiske prosessen foregår:
Stoffene i syntesereaktorene holder en høy temperatur, for selv om det er ugunstig for likevekten gjør det at reaksjonen går mye raskere. Gassen som går inn i reaktorene inneholder omtrent 5 % ammoniakk, mens gassen som kommer ut kan under ideelle driftsforhold holde ca. 20 %. Gassen går nå tilbake til synteseseparatoren, der den blandes med ny, frisk gass og avkjøles, slik at ammoniakken kan kondensere. Hydrogenet og nitrogenet som ikke reagerte tidligere, går tilbake inn i kretsløpet tilbake mot syntesereaktoren.
Avfallshåndtering
Syntesegassen som kommer inn i syntesekretsløpet, inneholdt som sagt litt argon og metan. Disse gassene inngår ikke i noen reaksjoner videre i kretsløpet, og blir bare med som «blindpassasjerer». Dette blir problematisk etter en stund, ettersom vi hele tiden tilfører ny syntesegass og tapper av ferdig ammoniakk: argon- og metangassen vil rett og slett hope seg opp i systemet, og derfor må man på en eller annen måte fjerne dem fra kretsløpet.
Dette gjøres ved å ta ut deler av lufta ut av sirkulasjonen etter at den har vært i synteseseparatortanken. Ved å balansere får man tatt ut like mye argon og metan som man tilfører gjennom ny, frisk syntesegass, og problemet med opphopning av blindpassasjerstoffer er løst.
Gassen som tas ut av sirkulasjon brukes gjerne til andre foremål, gjerne utvinning av argon og forbrenning av metan. Nitrogenet og hydrogenet som også blir tatt ut kan utvinnes som eget produkt, eller de kan føres tilbake inn i syntesekretsløpet.
Likevekt reaksjonshastighet
Temperaturen er veldig viktig for Haber-Bosch-prosessen. Siden ammoniakksyntesen er en eksoterm reaksjon, og det frigis energi, vil økt temperatur føre til at likevekten forskyver seg mot reaktantenes side per Le Châteliers prinsipp – akkurat det motsatte av det vi ønsker oss. Likevel foregår reaksjonen på ganske høy temperatur. Dette er fordi temperaturen samtidig påvirker reaksjonshastigheten – er temperaturen lav, vil reaksjonshastigheten være tilsvarende lav.
Selv om en lav temperatur er gunstig for likevekten, er det ikke gunstig for ammoniakkproduksjonen som en helhet. Vi kan bedre reaksjonshastigheten på andre måter ved hjelp av trykk og katalysator. Økt trykk medfører både at likevekten forskyver seg mot produktets side og en større reaksjonshastighet, men det er både dyrt og farlig å opprettholde et svært høyt trykk i en slik reaksjon – rørene som frakter gassen må være forsterket, det høye trykket medfører stor slitasje på maskiner, og det er svært energikrevende å komprimere luft på denne måten. Det blir altså mange økonomiske faktorer som må vurderes når man skal bestemme seg for hvor høyt trykk man bør kjøre reaksjonen på.
Grunnkretser i Krødsherad kommune
Grunnkretser i Krødsherad kommune er delområder og grunnkretser som seksjonerer Krødsherad kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Beriev
Beriev Flyfabrikk (tidligere Beriev designbyrå) er en russisk flyprodusent som ble opprettet i Taganrog i 1934. Ingeniør Georgij Berijev var den første sjefskonstruktør ved fabrikken og den bærer hans navn. Gjennom årene har fabrikken utviklet 29 ulike flytyper, 14 av disse ble satt i serieproduksjon.
Idag har fabrikken rundt 3000 ansatte og er spesielt kjent som produset av amfibiefly. Be-200 flerformål fly er et nytt amfibiefly som Beriev har utviklet og produserer. Beriev Flyfabrikk er et datterselskap av United Aircraft Corporation.
1. divisjon fotball for menn 2010
Nyopprykket fra 2009-sesongen var, , og  som erstattet , ,  og  som rykket ned. Ned fra Eliteserien 2009 kom, og  og erstattet ,  og  som rykket opp.
Opp- og nedrykk
De to beste lagene rykket direkte opp til Eliteserien 2011, mens lagene fra tredje til femteplass spilte kvalifisering om opprykk mot nummer 14 i Eliteserien. Fire lag rykket ned til 2. divisjon 2011.
gikk konkurs i løpet av sesongen og ble plassert på sisteplass. I tillegg søkte ikke om fornyet lisens og ble flyttet ned i 2. divisjon.
Opprykk: og
Kvalifisering: rykket opp etter kvalifiseringsspill mot,  og
Nedrykk:, , og
Arenaer
Hjemmebaner i 2010-sesongen:
Hovedtrenere
Hovedtrenere for de ulike lagene sesongen 2010:
Dommere
Norges Fotballforbund har satt opp disse dommerne for sesongen 2010:
Målscorere
16 mål
15 mål
14 mål
10 mål
9 mål
8 mål
Terminliste
{|
1. serierunde
5. april
2. serierunde
11. april
3. serierunde
18. april
28. april
4. serierunde
25. april
{|
5. serierunde
1. mai
6. serierunde
4. mai
Einar Hoff Hansen
Einar Hoff-Hansen (født 1. august 1923, død 30. april 1944) var en norsk matematiker og fjellklatrer.
1. divisjon fotball for menn 2010
6. serierunde
5. mai
Norm Macdonald
Han døde i september 2021 etter en ni år lang kamp mot kreft.